
ОТНОСНО:  Информация за изпълнение на бюджета и сметките за средства от Европейския съюз на община Бургас към 30.06.2018 г.

УВАЖАЕМИ ОБЩИНСКИ СЪВЕТНИЦИ,
На основание чл. 137, ал. 2, от Закона за публичните финанси, чл. 44, ал. 1, т. 7 от Закон за местното самоуправление и местната администрация и чл. 46, ал. 2 от Наредбата за условията и реда за съставяне на бюджетната прогноза за местните дейности за следващите три години, за съставяне, приемане изпълнение и отчитане на бюджета на община Бургас, представям на Вашето внимание информация за изпълнение на бюджета и сметките за средствата от Европейския съюз на община Бургас, за периода от 01.01.2018 г. до 30.06.2018 г.
Началният план по бюджета на община Бургас за 2018 г. е в размер на 208 829,7 хил. лв., а индикативния годишен разчет за сметките за средствата от Европейския съюз  - 40 661,7 хил. лв.
Бюджетът на община Бургас за 2018 г. е съставен в съответствие с разпоредбите на Закона за публичните финанси /обн., ДВ, бр. 15 от 15.02.2013 г., изм. ДВ бр. 95 от 08.12.2015 г. изм. и доп., бр. 43 от 7.06.2016 г., бр. 91 от 14.11.2017 г./, Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане  на общинския бюджет /приета с Протокол №28/2013 г., изм. и доп. Протокол №17/ 27.09. 2016 г./, Закона за държавния бюджет на република България за 2018 година /обн., ДВ, бр. 99/12.12.2017 година./, Постановление №332 от 22.12.2017 г. на Министерския съвет за изпълнение на държавния бюджет на Република България за 2018 г., Решение на Министерски съвет №667/01.11.2017 година за изменение на Решение на Министерски съвет  №286/22.05.2017 година за определяне стандартите за делегираните от държавата дейности през 2018 година. Приет е с решение по т.6 от Протокол №37/30.01.2018 г. на Общински съвет – Бургас.
Отчетът за касово изпълнение на бюджета и сметките за средствата от Европейския съюз е съставен съобразно българското законодателство и указанията на дирекция „Държавно съкровище“ към Министерство на финансите – ДДС №4/25.06.2018 г. за изготвянето и представянето на тримесечните отчети за касовото изпълнение, на оборотните ведомости и друга отчетна информация към 30.06.2018 г. 

Уточненият план по бюджета към 30.06.2018 г. е в размер на 206 122,5 хил. лв. Промяната се дължи на корекции по функции, отразяващи решения на Общинския съвет, Постановления на Министерския съвет, получени и предоставени трансфери от Министерства и ведомства.  

На основание  на данните от отчета към 30.06.2018 г. изпълнението на бюджета е в размер на 86 721,3 хил. лв. / при  69 655,5 хил. лв. към 30.06.2017 г./, в т.ч. – за държавни дейности -  39 339,1 хил. лв. /при 34686,3 хил. лв. към 30.06.2017 г./; за местни дейности /вкл. за дофинансиране на държавни дейности/ -  47 382,2 хил. лв. /при 34 969,2 хил. лв. към 30.06.2017 г./ .
ПРИХОДИ ПО БЮДЖЕТА

1. Данъчни приходи 

Планирани данъчни приходи по бюджета на община Бургас за 2018 г. са в размер на 39 060,0 хил. лв., а отчетените за първото шестмесечие на 2018 г. - 23 834,9 хил. лв. и отразяват много добра събираемост спрямо плана – 61 %. 

Като номинална стойност данъчните приходи, отчетени към 30.06.2018 г. запазват нивото на постъпленията към 30.06.2017 г. 

Изпълнението спрямо плана на отчетените приходи от данъците с най-голям дял в данъчните постъпления по бюджета на Общината са както следва: данък върху недвижимите имоти е 71,0 %, данък върху превозните средства – 62,4 %, а от  данък при придобиване на имущество по дарение и възмезден начин – 50,8 %
2. Неданъчни приходи

Отчетените неданъчни приходи към 30.06.2018 г. са нараснали в сравнение със същия период през 2017 г. с 20 %, а като номинална стойност 5 242,3 хил. лв. 

Изпълнението на планът е 57,11%  /53,35% - към 30.06.2017 г./, а като размер отчета е  31 347,0  хил. лв. /26 104,7 хил. лв. към 30.06.2017 г./.
С най-голям ръст в сравнение с 2017 г. са приходите от продажба на стоки и услуги, приходите от наем на имущество, приходи от дивиденти, от общински такси за ползване пазари, тротоари, улични платна и др., глоби, санкции, неустойки, наказателни лихви, обезщетения и начети и т.н.

Уточнен 

план  

30.06.2018 г.

Отчет към             

30.06.2018 г.

Уточнен план  

30.06.2017 г.

Отчет към             

30.06.2017 г.

ПРИХОДИ И ДОХОДИ ОТ СОБСТВЕНОСТ 15 232 702 7 745 018 15 319 337 5 987 288

ОБЩИНСКИ  ТАКСИ 33 375 894 18 749 498 29 216 689 19 218 631

ГЛОБИ ,САНКЦИИ И НАКАЗАТЕЛНИ ЛИХВИ 2 720 000 2 419 109 2 000 000 1 124 888

ДРУГИ НЕДАНЪЧНИ ПРИХОДИ 675 260 414 311 388 396 162 660

ВНЕСЕНИ ДДС И ДРУГИ ДАНЪЦИ ВЪРХУ  

ПРОДАЖБИТЕ -4 217 366 -3 105 393 -1 961 270 -2 433 075

ПОСТЪПЛЕНИЯ ОТ ПРОДАЖБА НА 

НЕФИНАНСОВИ АКТИВИ 5 460 000 3 639 527 3 001 000 1 520 138

ПРИХОДИ ОТ КОНЦЕСИИ 535 000 685 420 400 000 37 515

ПОМОЩИ И ДАРЕНИЯ ОТ СТРАНАТА 1 110 085 799 483 571 253 460 806

ПОЛУЧЕНИ ЧРЕЗ НЕБЮДЖЕТНИ 

ПРЕДПРИЯТИЯ СРЕДСТВА ОТ КФП ПО 

МEЖДУНАРОДНИ ПРОГРАМИ

25 838

ВСИЧКО НЕДАНЪЧНИ ПРИХОДИ:

54 891 575 31 346 973 48 935 405 26 104 689


· Приходи и доходи от собственост – 7 745,0 хил. лв., в т.ч. постъпления от: 

· приходи от продажба на услуги, стоки и продукция – 3 954,6 хил. лв./ при 3 108,5 хил.лв. към 30.06.2017 г./, от дейността на Общината, общинските предприятия и второстепенни разпоредители с бюджет 
· приходи от наеми на имущество -  2 590,3 хил. лв., /при    2 184,3 хил.лв. към 30.06.2017 г./ 

· приходи от наем на земя – 657,2 хил. лв. /при 617,2 хил. лв. към 30.06.2017 г./, 
· приходи  от   дивиденти  –  реализираните приходи за периода са  в размер на 541,4 хил. лв. /при 76,3 хил.лв. към 30.06.2017 г./;

· приходи от лихви по  текущи банкови сметки и срочни депозити  - 1,5 хил. лв.
Приходите от дейността на общинските предприятия бележат ръст спрямо събраните средства за същия период на 2017 г. и като цяло изпълнение над 50% спрямо планираните средства в Бюджета за 2018 г. Като номинална стойност най-голямо увеличение на приходите отчитат ОП „Транспорт“, ОП „Чистота еко“ и ОП „Туризъм“.

ОП "Общински имоти" 82 278 84 180 810 002 751 924 570 000 570 000

ОП "Спортни имоти" 76 127 639 350 574 347 173

ОП "Летен театър, фестивали 

и концерти" 7 602 5 326 186 008 155 938

ОСП "Морски знаци" 30 607 10 560

ОП "Транспорт" 2 400 001 1 980 369 19 350 22 260

ОП "Туризъм" 296 782 209 062

ОП "Чистота еко" 781 807 548 955

Приходи и доходи от собственост, реализирани от общински предприятия 

по бюджета на община Бургас през 2017 г. и 2018 г. за периода 01.01. - 30.06. 

Предприятие

приходи от продажба на 

услуги, стоки и продукция

приходи от наеми на 

имущество

приходи от наеми на земя


· Приходи от общински такси  

Събраните приходи от общински такси за периода 01.01. - 30.06.2018 г. са в размер на 18 749,5 хил.лв., а изпълнението на плана - 56,2 %. 
· такса за битови отпадъци – планираните средства в план-сметка за 2018 г. за дейност „Чистота“ са 22 840,9 хил. лв., отчетените приходи към 30.06.2018 г. – 13 867,2 хил.лв., а изпълнението – 60,7 %; 
· такси  за ползване на детски градини – 1 297,5 хил. лв.; изпълнение-  53,8 % спрямо плана за годината 

· такси за ползване на детски ясли и други по здравеопазването - 196,3 хил. лв.; изпълнение  54,5 % спрямо плана за годината  
· такси за ползване на домашен социален патронаж и други общински социални услуги – 319,1 хил. лв., изпълнение - 48,4 %  спрямо плана за годината
· такси за ползване на пазари, тротоари, улични платна и др. - постъпления за 1 459,8 хил. лв., изпълнение - 42,4 %  спрямо плана за годината;   
·  такси за административни услуги -  приходи в размер на  336,2 хил. лв. изпълнение-  44,5 % спрямо плана за годината;                                                   

· такси за технически услуги – постъпления в размер на 999,3 хил. лв. изпълнение-  43,4 % спрямо плана за годината; 
· за откупуване на гробни места – 14,1 хил. лв. ;

· общинска такса за притежаване на куче - 13,3 хил. лв.;

· други общински такси – 246,7 хил. лв.
· Приходи от глоби, санкции и лихви – постъпленията глоби, санкции и неустойки по просрочени плащания за наеми, местни данъци и такси, неустойки по договори, глоби и санкции по действащото законодателство, наредби и правилници за първото шестмесечие на 2018 г. са нараснали значително в сравнение със същия отчетния период за 2017 г. и са в размер на 2 419,1 хил. лв./ към 30.06.2017 г. – 1 124,9 хил. лв./, 
· Внесен ДДС и други данъци върху продажбите - /-/ 3 105,3 хил. лв. /към 30.06.2017 г. - /-/ 2 433,1 хил. лв./.
· Приходи от концесии – отчетените приходи са в размер на  685,4 хил. лв.  
· Постъпления от продажба на нефинансови активи – постъпления в размер на 3 639,5  хил. лв. 
· Приходи от дарения и помощи  от страната –  799,5  хил. лв.
· Други неданъчни приходи -   постъпленията са в размер на  414,3 хил. лв. 
3. Трансфери 
Получените трансфери за държавно делегирани дейности по бюджета на община Бургас към 30.06.2018г. са нараснали, което се дължи увеличените средства предоставени от централния бюджет във функция „Образование“ и на средства от резерва за непредвидени или неотложни разходи за предотвратяване, овладяване и преодоляване на бедствия. За местни дейности получените трансфери са намалели в сравнение със същия отчетен период през 2017 г.
· Бюджетни взаимоотношения с Централния бюджет 
· Обща субсидия и други трансфери за държавни дейности от Централния бюджет за общините – 48 080,3  хил. лв., в т.ч.: съгласно чл. 52 от Закона за държавния бюджет на Република България за 2018 г. – обща субсидия за държавно делегирани - 47 674,6 хил. лв. и промени по бюджетните взаимоотношения по програми на МОН и МЗ – 405,7 хил. лв. 
· Обща изравнителна субсидия и други трансфери за местни дейности  - 791,3 хил. лв., съгласно чл. 52 от Закона за държавния бюджет на Република България за 2018 г.

· Получени целеви трансфери - 2 593,0 хил. лв., в т.ч. - субсидии за  вътрешноградски  и междуселищни  пътнически превози, компенсации за безплатен  превоз на ученици до 16 години, компенсации за безплатни или намалени цени пътувания  - 1 454,4 хил. лв.; средства за изплатена присъдена издръжка и възстановяване на транспортни разходи на правоимащи болни – 26,4 хил. лв.;1 098,5 хил. лв. – от резерва за непредвидени или неотложни разходи за предотвратяване, овладяване и преодоляване на бедствия; средства по ПМС №332/2017 г. за покриване на част от транспортни разходи за доставка на хляб и основни хранителни продукти  - 10,7 хил. лв. и 3,0 хил. лв. – по грантова схема за обезпечаване на Българското председателство на Съвета на Европейския съюз;  
· Целева субсидия за капиталови разходи – 697,6 хил.лв. - по чл. 52 от Закона за държавния бюджет на Република България за 2018 г., 
· Трансфери от/за бюджети и трансфери между бюджети и сметки за средства от Европейския съюз, в т.ч.:

· трансфери между бюджети – /-/ 778,2 хил. лв., от които:
· получени трансфери – 1 799,1 хил. лв.:
· трансфери от други общини  - отчисления по Закона за управление на отпадъците – 1 590,3 хил. лв.

· АСП по ПМС №332 за възнаграждения/издръжка/ на лични асистенти община Бургас – 92,8 хил. лв.

· Министерство на културата – 30,1 хил. лв., в т.ч. от НФ "Култура" за подпомагане на Културната програма  – 25 хил. лв. и 5,1 хил. лв. за реализация на проект "Вода" - Фестивал за съвременни изкуства, модул „Театър“ в  Младежки културен център
· от МОН – 85,9 хил. лв., в т.ч.- спрени месечни помощи от АСП за деца, които не владеят български език в предучилищна възраст и за обучение по учебни предмети за ученици с пропуск в материала  – 35,9 хил. лв. и 50 хил. лв. за провеждане на Международното математическо състезание в гр. Бургас
· предоставени трансфери - /-/ 2 608,6 хил. лв.:

· на държавни културни институти, на  основание сключени договори между община Бургас и Министерство на културата и в изпълнение на чл. 5, ал. 2 от Закона за закрила и развитие на културата – /-/ 61,0 хил. лв. в т.ч..: Оперно-филхармонично дружество – /-/ 26 хил. лв., ДТ „Адриана Будевска“ – /-/ 26 хил. лв., Държавен куклен театър - /-/9 хил. лв.;

· на МРРБ по проект „Красива България“ – /-/224,5 хил. лв.;

· трансфери към  Университет "Проф. д-р Асен Златаров" – 2 231,3 хил. лв., от които за подпомагане обучението на 50 студенти за IT сектор, съгласно решение на Общинския съвет – /-/14,8 хил. лв. и /-/2 216,5 хил. лв. -за извършване на СМР за изграждане на пристройка и преустройство на "Трети учебен корпус";
· трансфери към НУМСИ „Проф. Панчо Владигеров“   /-/ 21,0 хил. лв., от които по договор с Министерство на културата, във връзка с културната програма на Общината, чрез Други дейности по културата - /-/ 4 хил. лв. и /-/ 17 хил. лв. по програма на община Бургас „Бургаски деца“ за индивидуални награди и стипендии на даровити деца;
· трансфер за Държавен куклен театър от Други дейности по културата по договор за организиране церемония по награждаване на културни дейци - 1,3 хил. лв.
· на ОД на МВР по договор за охрана – /-/ 69,6 хил.лв.

· получени трансфери от МТСП по програми за осигуряване на заетост –31,3 хил. лв.
· трансфери между бюджети и сметки за средствата от Европейския съюз - /-/ 3 505,8 хил. лв.

· предоставени трансфери- съфинансиране и разходи по оперативни програми – /-/ 3 505,8 хил. лв.

· трансфери от ПУДООС –  784,6 хил. лв.

4. Временни безлихвени заеми между бюджети и сметки за средствата от Европейския съюз – /-/ 2 482,1 хил. лв.

5. Бюджетно салдо и Финансиране на бюджетното салдо 
Към 30.06.2018 г. бюджетното салдо е положително и е в размер на 8417,2 хил.лв. Балансирано е с операции с финансови активи и пасиви както следва:
· придобиване на дялове, акции и съучастия -  постъпления от продажба на дялове, акции и съучастия  - 2 219,0 хил. лв.
· предоставена възмездна финансова помощ /възстановени средства/ – 433,0 хил. лв.

· събрани средства и извършени плащания за сметка на други бюджети, сметки и фондове –  28,5 хил. лв.

· друго финансиране - /-/ 2 430,1 хил.лв.
· Общински дълг

С решение по т.9 от Протокол № 39/27.03.2018 г. Общински съвет – Бургас взе решение, община Бургас да сключи договори за кредит с „Фонд за органите на местно самоуправление в България ФЛАГ“ ЕАД за финансиране на разходи по проекти по Оперативни програми на Европейския съюз с общ размер на дълга – 11 млн. лв. В периода 01.01.2018 - 30.06.2018 г., по договорите са усвоени – 3 617,8 хил. лв.
Погашенията по главници на общинския дълг за първото шестмесечие на 2018 г. са в размер на  1 836,8 хил. лв., в т.ч. :
· заеми от чужбина   - 1 002,2 хил. лв.
· заеми от банки в страната – 80,0 хил. лв.
· заеми от други лица в страната 

· Фонд „Енергийна ефективност“ – 238,9 хил. лв.

· „Фонд за органите на местно самоуправление в България ФЛАГ“ ЕАД – 382,8 хил. лв.

· „Регионален фонд за градско развитие“  – за Флора Бургас – 40 хил. лв.

· договори за лизинг – 92,9 хил. лв.

· Наличности по банкови сметки - към 30.06.2018 г. наличностите са:

· наличност по бюджетни банкови сметки в левове – 17 360,1 хил. лв.;

· наличност по валутни банкови сметки – 684,9 хил. лв.

· наличност по депозити – 14 251,4 хил. лв.;

· наличност на сметки за средства от Европейския съюз – 2 579,9 хил. лв.
· наличност по сметки за чужди средства – 4 055,2 хил. лв. 
Просрочените вземания за отчетния период са в размер на 4 680,1 хил. лв. в т.ч.:
· публичните общински вземания  в размер на 9,8 хил. лв. /при 9,9 хил. лв. към 30.06.2017 г./., включващи неплатени такси за ползване на детски градини в с. Равнец и кв. Рудник, населени със смесено население, социално слаби  и безработни лица;                                                          
· вземания от клиенти - 1 540,2 хил. лв. /при 1 660,2 хил. лв. към 30.06.2017 г./., включващи задължения за наеми от отдадени общински жилищни имоти, помещения в спортни зали и конна база. 
· вземания от концесии и наеми – 2 165,5 хил. лв. /1 221,4 хил. лв. към 30.06.2017 г./, включващи задълженията от неплатени наеми за ползване на ученически столове за хранене и други наети ДМА;
· други просрочени вземания – 964,6 хил. лв. /при 1 440,6 хил. лв. към 30.06.2017 г./ – отразяващи суми от неразпределени дивиденти, както и  съдебни  вземания от спечелени дела.
Към 30.06.2018 година община Бургас няма просрочени задължения.
РАЗХОДИ  ПО  БЮДЖЕТА

Изпълнението на разходната част на Бюджет 2018 г. на община Бургас за първото шестмесечие на годината е 42,1 %.
Началният план на разходите по бюджета на Общината за 2018 г. е 208 829,7 хил. лв., от които -  89 886,1 хил. лв. за държавно делегирани дейности и 118 943,6 хил. лв. за местни дейности, в т.ч. за дофинансиране на делегирани от държавата дейности – 4 545,6 хил. лв.
Уточненият план възлиза на 206 122,5 хил. лв., от които за държавно делегирани дейности – 92 986,0 хил. лв., за местни дейности – 113 136,5 хил. лв., в т.ч. за дофинансиране на делегирани от държавата дейности – 4 650,0 хил. лв. 

Отчетените разходи на Общината към 30.06.2018 г. са в размер на 86 721,3 хил. лв., в т.ч. за делегирани дейности от държавата – 39 339,1 хил. лв., за местни дейности – 44 816,5 хил. лв. и за дофинансиране – 2 565,7 хил. лв. 

[image: image4.emf]Функция Отчет към 30.06.2018 г. Отчет към 30.06.2017 г.

Общи държавни служби 9 822 344 8 537 635

в т.ч. Общински съвет 379 774 377 196

Отбрана и сигурност 1 293 735 463 744

Образование 35 535 559 30 706 739

Здравеопазване 2 393 293 2 040 810

Социално осигуряване, подпомагане и грижи 3 299 212 3 328 644

Жилищно строителство, благоустройство, 

комунално стопанство и опазване на околната 

среда

22 582 598 12 478 873

Почивно дело, култура, религиозни дейности 4 399 412 6 408 301

Икономически дейности и услуги 7 035 697 5 255 806

Разходи некласифицирани в други функции 359 451 434 933

Всичко разходи: 86 721 301 69 655 485

Разпределение на разходите по функции

Отчет към 

30.06.2018 г.

Отчет към 

30.06.2017 г.

Заплати и осигуровки 38 001 957 33 467 143

Издръжка 33 737 228 23 713 373

Платени данъци, такси и 

административни санкции 1 244 964 1 005 729

Разходи за лихви по заеми  359 451 434 933

Стипендии 653 038 486 982

Текущи трансфери, обезщетения и помощи 

за домакинствата 3 852 295 3 957 347

Субсидии за нефинансови предприятия  780 189 314 050

Субсидии на организации с нестопанска 

цел 902 236 1 084 233

Разходи за членски внос и участие в 

нетърговски организации и дейности 133 077 80 727

Капиталови разходи  7 056 866 5 110 968

Всичко разходи 86 721 301 69 655 485

Отчет за изпълнение на бюджета по икономически елементи


1. Функция  „Общи държавни служби“
Уточненият план към 30.06.2018 г. на функция „Общи държавни служби“ е в размер на 20 792,8 хил. лв. /при 19 493,9 хил. лв. към 30.06.2017 г./, в т.ч. :
· за делегирани от държавата дейности – 4 842,4 хил. лв.         

· за местни дейности -  12 619,8 хил. лв. 
· за дофинансиране – 3 330,7 хил. лв. 

Отчетените разходи за първото шестмесечие на 2018 г. са 9 822,3 хил. лв. / при 8 537,6 хил. лв. към 30.06.2017 г./, от които: 
· за делегирани от държавата дейности – 943,9 хил. лв. 

· за местни дейности -  6 813,5 хил. лв.  

· за дофинансиране – 2 064,9 хил. лв. 

С извършените разходи е осигурена издръжката и заплащането на възнаграждения и осигуровки на Общинската администрация, Общинския съвет - Бургас и Местната комисия по жилищно-спестовните влогове. Отчетени са разходи по международни програми и проекти, помощи по решение на Общински съвет, както и капиталови разходи.
В дейност „Общинска администрация“ към 30.06.2018 г. разходите са в размер на 9 395,7 хил. лв. / при  7 811,9 хил. лв. към 30.06.2017 г./ и по икономически елементи са както следва:

· Разходи за заплати, възнаграждения и осигуровки – 3008,8 хил. лв. /при 2 880,9 хил. лв. към 30.06.2017 г./

· Разходи за издръжка и данъци – 2 848,8 хил. лв. / при 2 029,6 хил. лв. към 30.06.2017 г./

· Капиталови разходи –559,9 хил. лв. /при 158,1 хил. лв към 30.06.2017г./

· Обезщетения и помощи по решение на Общинския съвет – 2 978,2 хил. лв. / при 2 743,2 хил. лв. към 30.06.2017 г./
Извършените разходи по бюджета от Общински съвет – Бургас за първото шестмесечие на 2018 г. са  379,8 хил.лв./ при 377,2 хил. лв. към 30.06.2017 г./, в т.ч. :
· Разходи за заплати, възнаграждения и осигуровки -  353,2 хил.лв. /при 346,1 хил. лв. към 30.06.2017 г./

· Разходи за издръжка и данъци – 26,5 хил.лв. /при 31,1 хил. лв. към 30.06.2017 г./

Дейността на Местната комисия по жилищно-спестовните влогове е финансирана с 24,2 хил. лв. през първото шестмесечие на 2018 г. Разходите по международни програми са – 22,7 хил. лв.        
2. Функция „Отбрана и сигурност“
Разходите във функция „Отбрана и сигурност“ към 30.06.2018 г. са нараснали в сравнение със същия отчетен период на 2017 година и са в размер на 1 293,7 хил. лв./ 463,7 хил. лв. към 30.06.2017 г./. Увеличението се дължи на извършен текущ ремонт в размер на 1 098,5 хил. лв. от Държавния бюджет, от резерва за непредвидени или неотложни разходи за предотвратяване, овладяване и преодоляване на бедствия. По икономически елементи разпределението на разходите е както следва: 

· Разходи за заплати, възнаграждения и осигуровки – 62,8 хил. лв. /при 72,2 хил. лв. към 30.06.2017 г./

· Разходи за издръжка и данъци – 1 077,5 хил. лв. / при 98,1 хил. лв. към 30.06.2017 г./

· Капиталови разходи – 153,4 хил. лв. / при 293,4 хил. лв към 30.06.2017г./

За дейността на: Местната комисия за борба с противообществените прояви на малолетните и непълнолетните; Центровете за социална превенция и консултативни кабинети; Детски педагогически стаи и Районни  полицейски инспектори; Местната комисия за борба с трафика на хора, Пунктове за управление по Постановление на Министерски съвет №351, Денонощни оперативни дежурни съгласно Постановление на Министерски съвет №212/1993 г.; Офиси за военен отчет като държавно делегирани дейности към 30.06.2018 г. са изразходени – 88,7 хил. лв.
Осъществените дейности по ликвидиране на последици от стихийни бедствия и производствени аварии и превантивните дейности за намаляване на вредните последствия от бедствия и аварии са финансирани като местна дейност с 30,2 хил. лв. За изграждане на Отводнителен колектор за предотвратяване наводненията в кв. Лозово и кв. Д. Езерово са отчетени капиталови разходи в размер на 153,4 хил. лв.
3. Функция „Образование“
Бюджет 2018 във функция „Образование“ включва планирани разходи в размер на 81 689,3 хил. лв., в т.ч.: за държавно делегирани дейности – 73 551,7 хил. лв.; за местни дейности – 7 567,4 хил. лв. и за дофинансиране на държавно делегираните дейности – 570,2 хил. лв.
Уточненият план е 82 701,3 хил. лв. /при 71 884,8 хил. лв. към 30.06.2017 г./. Увеличението му отразява компенсирани промени и получени средства за възстановяване на част от пътните разходи на педагогическия персонал; средства за изплащане на стипендии на деца с изявени дарби;. средства за персонал за работа с деца  и ученици от уязвими групи за кариерно ориентиране и консултиране и средства по национални програми на МОН.
Отчетените разходи във функция „Образование” за първото шестмесечие на 2018 г. са в размер на 35 535,6 хил. лв. /при  30 706,7 хил. лв. към 30.06.2017 г./, от които:
· за делегиране от държавата дейности – 31 828,5 хил. лв. /28 044,5 хил. лв. към 30.06.2017 г./, 

· за местни дейности -  3 545,0 хил. лв. /2 555,3 хил. лв. към 30.06.2017г./ 

· за дофинансиране на държавно делегираните дейности – 162,1 хил. лв. / 106,9 хил. лв. към 30.06.2017 г./

По икономически елементи разпределението включва:

· Разходи за заплати, възнаграждения и осигуровки – 27 206,6 хил. лв. /при 23 475,1  хил. лв. към 30.06.2017 г./

· Разходи за издръжка и данъци – 6 433,0 хил. лв. / при 5 940,1 хил. лв. към 30.06.2017 г./

· Разходи за стипендии и трансфери за юридически лица с нестопанска цел – 657,4 хил. лв./ при 487 хил. лв. към 30.06.2017 г./

· Помощи по решение на Общинския съвет – 49 хил. лв. за подпомагане обучението в Бургаски свободен университет на 50 студенти в областта на IT сектора, чрез заплащане на семестриалните им такси 
· Капиталови разходи – 1 189,6 хил. лв./ при 777,3 хил. лв. към 30.06.2017 г./

В други дейности по образованието са отчетени разходи в размер на 149,3  хил. лв. за организиране и провеждане на мероприятия свързани с поддръжка на електронна система за записване на деца в детските градини, I клас и онлайн плащане на такси, осъществяване на общинска програма за ранно компютърно обучение и програма „Учителски спорт“, за организиране на Международното математическо състезание. По програма „Бургаски деца“ за насърчаване и подкрепа на ученици с изявени постижения в областта на образованието, науката и изкуството, са отчетени разходи в размер на 45,4 хил. лв. за стипендии и индивидуални награди на ученици от НУМСИ „Проф. Панчо Владигеров“ и ППМГ „Акад. Никола Обрешков“; за транспорт на вокален ансамбъл „Фортисимо“ за участие в конкурс в Южна Африка; за транспорт на ученици от ППМГ „Акад. Никола Обрешков“ за участие в международен математически турнир в гр. Сочи, участие в международна олимпиада по математика, физика и компютърни науки в Алмати и в международен математически турнир Харвард; за транспорт на народен хор „Трепетлика“ за участие в конкурс в гр. Москва;  
За осъществяване на мероприятия по „Младежки календар“, който е продължение на инициативата „Бургас харесва младите“ са изразходени 8,5 хил. лв. за транспорт на Кукерска група "Каваклии" за участие във фестивал, „Плажни игри“ - съвместна инициатива с ученическите съвети, концерт насочен към ученици от етнически малцинства, събития свързани с Евро председателството на България, спектакли и концерти, насочени към младите хора. 
4. Функция „Здравеопазване“
В началният план на бюджета на община Бургас за функция „Здравеопазване“ за 2018 са предвидени 7 746,9 хил. лв., за осъществяване дейността на Детските ясли, Детските кухни, медицинския персонал яслени групи в детските градини, медицински персонал в здравните кабинети; за осъществяване дейността на  Общински съвет по наркотични вещества и превантивни информационни центрове; дейности по превенция на ХИВ,СПИН, ECAD; субсидиране на лечебни заведения; подпомагане на лица по програма „Ин витро“. Уточненият план към 30.06.2018 г. е 7 637,7 хил. лв.
Отчетени разходи за първото шестмесечие на 2018 г. във функцията са в размер на 2 393,3 хил. лв. / 2 040,8 хил. лв. към 30.06.2017 г./, в т.ч. 

· за делегиране от държавата дейности – 1 797,5 хил. лв. /1 536,5 хил. лв. към 30.06.2017 г./, 

· за местни дейности -  588,9 хил. лв. /498,1 хил. лв. към 30.06.2017 г./ 

· за дофинансиране – 6,9 хил. лв. /6,2 хил. лв. към 30.06.2017г./

Разпределението на разходите по икономически елементи е както следва:

· Разходи за заплати, възнаграждения и осигуровки – 1 768,5 хил. лв. /при 1 528,7 хил. лв. към 30.06.2017 г./

· Разходи за издръжка и данъци – 355,1 хил. лв. / при 360,6 хил. лв. към 30.06.2017 г./, в т.ч. за възстановяване на транспортни разходи на болни от редки болести и правоимащи болни -  4,0 хил. лв. и по програми на Общината в областта на здравната превенция и здравеопазване – 8,9 хил. лв.
· Капиталови разходи и трансфери – 151,2 хил. лв., в т.ч. за медицинска апаратура на УМБАЛ – Бургас – 133 хил. лв., 

· Субсидии и текущи трансфери за нефинансови предприятия - лечебни заведения - 110 хил. лв./ при 70 хил. лв. към 30.06.2017 г./: Специализирана болница за активно лечение "Пневмо-фтизиатрични заболявания" – 40 хил. лв. и Център за кожно-венерически заболявания – 70 хил. лв.
· Помощи по решение на Общинския съвет – за програма „Ин витро“ -  8,5 хил. лв. 
5 . Функция „Социално осигуряване, подпомагане и грижи“
Разчетените средства в  началният Бюджет за 2018 г. във функцията са в размер на 5 994,7 хил. лв., в т.ч.: за делегирани от държавата дейности – 3 347,5 хил.лв., за месни дейности – 2 235,2 хил.лв. и за дофинансиране - 412 хил.лв. Уточненият план е 6 832,2 хил.лв. 
Отчетът на разходи към 30.06.2018 г. във  функция „Социално осигуряване, подпомагане и грижи“ е в размер на 3 299,2 хил. лв. /3 328,6 хил. лв. към 30.06.2017 г./, в т.ч.:
· за делегирани от държавата дейности – 2 099,4 хил.лв. /2 244,1 хил.лв. към 30.06.2017 г./, 

· за местни дейности -  965,9 хил. лв. /883,7 хил.лв. към 30.06.2017 г./ 

· за дофинансиране – 233,9 хил.лв. /200,8 хил.лв. към 30.06.2017 г./

Със средствата за държавно делегирани дейности е финансирана дейността на социалните заведения - защитени жилища, дом за стари хора, центрове за социална рехабилитация и интеграция, център за обществена подкрепа, център за работа с деца на улицата; центрове за настаняване от семеен тип, дневен център за деца с увреждания, дневен център за възрастни хора с увреждания, кризисен център. За нормалното им функциониране дейността им е дофинансирана с общински средства.
В рамките на проект „Подкрепа в семейна среда за независим живот чрез индивидуален подход“  община Бургас предоставя услуги за социално включване в общността или в домашна среда. Към настоящият момент в проекта са включени 150 потребители, деца и възрастни с невъзможност от самообслужване, за които полагат грижи 110 лични асистенти. По сключеният нов договор между община Бургас и Министерство на труда и социалната политика през 2018 г. са изразходени  92,8 хил., финансирани от държавния бюджет. Осигуряването на устойчивост по проекта е финансирано с 8,0 хил. лв. - собствени бюджетни средства.

Дейността на Домашен социален патронаж, ОСП “Морски знаци“, Обединено счетоводство на социални дейности, пътни разходи на лица по програми за временна заетост, Център за подкрепа на жертви на сексуално насилие е финансирана със собствени приходи. 

Разпределението на разходите по икономически елементи включва:

· Разходи за заплати, възнаграждения и осигуровки – 1 500,0 хил.лв. /при 1 317,2 хил.лв. към 30.06.2017 г./

· Разходи за издръжка и данъци – 984,5 хил.лв. / при 881,4  хил. лв. към 30.06.2017 г./

· Текущи трансфери, обезщетения и помощи за домакинства – 786,9 хил.лв. / при 1 127,8 хил.лв. към 30.06.2017 г./, включващи: присъдена издръжка и субсидии за вътрешно - градски и междуселищни пътнически превози – 783,7 хил. лв. /1 123,9 хил. лв. към 30.06.2017 г./ и помощи за ученици, в социални заведения  – 3,2 хил.лв. / при 3,8 хил.лв. към 30.06.2017 г./

· Капиталови разходи – 27,8 хил. лв. /2,2 хил.лв. към 30.06.2017 г
6. Функция „Жилищно строителство, благоустройство, комунално стопанство и опазване на околната среда“
За изпълнение на дейностите във функция „Жилищно строителство, благоустройство, комунално стопанство и опазване на околната среда“ в  Бюджет 2018  са планираните 53 818,1 хил. лв. Уточненият план е 55 080,4 хил. лв. Увеличението е в резултат на получени средства от ПУДООС за осъществяване на дейности по управление на отпадъците, за дейности по Национална програма "Чиста околна среда" и от РИОСВ за обект от капиталова програма - "Изграждане на контейнери за подземно събиране на отпадъци".
Отчетът към 30.06.2018 г. е  22 582,6  хил. лв.  /12 478,9 хил. лв. към 30.06.2017г./
Извършените разходи са за изпълнение на дейностите във функцията като следва:

· Водоснабдяване и канализация – 1 042,4 хил. лв. /при 469,3 хил. лв. към 30.06.2017 г./, в т.ч. за капиталови разходи – 1 040,4 хил. лв. /449,7 хил. лв. към 30.06.2017 г./
· Осветление на улици и площади – 1 275,8 хил. лв. /при 1 044,9 хил. лв. към 30.06.2017 г./;
· Изграждане, ремонт и поддържане на уличната мрежа – 6 436,4 хил. лв. /при 1 369,8 хил. лв. към 30.06.2017 г./, 
· Други дейности по жилищното строителство, благоустройството и регионалното развитие – 420,8 хил. лв. /36,2 хил. лв. към 30.06.2017 г./ в т.ч. за капиталови разходи – 261,4 хил. лв.;
· Управление, контрол и регулиране на дейностите  по опазване на околната среда – 166,0 хил. лв. /при 37,8 хил. лв. към 30.06.2017г./;

· Озеленяване – 1 874,3 хил.лв. /710 хил. лв. към 30.06.2017 г./ 

· Чистота – 9 788,5 хил. лв. /при  7 115,2 хил. лв. към 30.06.2017 г./ 
· Управление на дейностите по отпадъците – 1 578,4 хил.лв. /1 695,7 хил. лв. към 30.06.2017 г./;
Извършените капиталови разходи за първото шестмесечие на 2018 г. са 14,5 % от общите във функцията и са в размер на 3 272,8 хил. лв. Средствата са инвестирани за изграждане на довеждаща инфраструктура в индустриална зона гр. Българово, осъществяване на дейности по интегриран проект за управление на питейни и отпадни води- кв. Черно Море и  кв. Рудник, продължение на ул. Янко Комитов към ул. Струга,  изграждане на система за подземно събиране на отпадъци. 
7. Функция „Почивно дело, култура, религиозни дейности“
Планираните разходи за 2018 година във функция „Почивно дело, култура, религиозни дейности“ са в размер на 14 035,5 хил. лв. 

Отчетът към 30.06.2018 г. на разходи във функцията е в размер на 4 399,4 хил. лв., а разпределението по дейности е както следва:

· за спорт, спортни мероприятия и подпомагане дейността на спортни клубове - 747,5 хил. лв. /3 263,4 хил. лв. към 30.06.2017 г./, в т.ч. капиталови разходи – 413,6 хил. лв. за проектиране на спортен комплекс в ж.к. „Меден Рудник“ и за изграждане на спортен комплекс в ж.к. „Славейков“

· субсидии за читалищна дейност – 414,9 хил. лв. /370,6 хил. лв. към 30.06.2017 г./

· за дейността на библиотеки, музеи и галерии – по бюджетите на Регионален музей, Художествена галерия „Петко Задгорски“ и Регионална библиотека „П. К. Яворов“ – 577,9 хил. лв. /621,9 хил. лв. към 30.06.2017 г./

· за обезщетения и помощи по решение на Общинския съвет за погребални ритуали на социално слаби, самотни и бездомни лица – 29,7 хил.лв. 

· за дейността на Общинско радио "Гласът на Бургас" – 53,0 хил.лв. /45,2 хил.лв. към 30.06.2017 г./

· за други дейности по култура – по бюджетите на ОП „Туризъм“, ОП „Летен театър, фестивали и концерти”, Младежки културен център“, сп. „Море”, къща-музей „Петя Дубарова”, Професионален фолклорен ансамбъл „Странджа”, КЦ ”Казино” и ОЕ ”Охлюва”, Общински музей "Авиомузей Бургас", Други дейности по културата и културната програма на Общината – 2 576,4 хил. лв. /2 095,4 хил. лв. към 30.06.2017 г./

Разпределението на разходите във функцията по икономически елементи включва:

· Разходи за заплати, възнаграждения и осигуровки – 1679,0 хил. лв. /1 474,8 хил. лв. към 30.06.2017 г./

· Разходи за издръжка и данъци – 1 485,5 хил. лв. / при 1 282,9  хил. лв. към 30.06.2017 г./

· Обезщетения и помощи за домакинства по решение на Общинския съвет – 29,7 хил. лв
· Субсидии и трансфери за юридически лица с нестопанска цел:
· читалища - 414,9 хил. лв.

· спортни клубове за провеждане на мероприятия по спортния календар за 2018 г. - 270,1 хил. лв.

· Капиталови разходи – 520,2 хил. лв., в т.ч. 20 хил. лв. –капиталов трансфер за "Неделно училище" на Храм "Св. Иван Рилски" - гр. Бургас 
8. Функция „Икономически дейности и услуги“
Във функция  „Икономически дейности и услуги“ са планирани и отчетени разходи за дейността: на три от най-големите общински предприятия - ОП „Транспорт“, ОП „Общински имоти“, ОП „Спортни имоти“; на Приют за безстопанствени животни; на Обществения посредник; средства за субсидии за организации с нестопанска цел, одобрени с решение на Общинския съвет; членски внос и участие на Общината в нетърговски организации и дейности; дейности по поддържане, ремонт и изграждане на пътища на територия на община Бургас. 
Началният план по Бюджета за 2018 г. във функцията е в размер на 13 124,7 хил. лв., а уточненият план към 30.06.2018 г. – 14 191,3 хил. лв. Увеличението е в резултат на получени трансфери за субсидиране за вътрешноградски и междуселищни пътнически превози и вътрешно компенсирани промени.
Изразходените средства за дейностите във функцията към 30.06.2018 г. са в размер на 7 035,7 хил. лв. /5 255,8 хил. лв. към 30.06.2017 г./, в т.ч.:
· Разходи за заплати, възнаграждения и осигуровки – 1 834,6 хил. лв. /при 1 630,7 хил.лв. към 30.06.2017 г./

· Разходи за издръжка и данъци – 3 003,1 хил.лв. / при 2 701,2 хил.лв. към 30.06.2017 г./

· Капиталови разходи – 1 181,8 хил.лв. / при 499,3 хил.лв. към 30.06.2017 г./;

· Субсидии за организации с нестопанска цел, одобрени с решение на Общинския съвет при приемане на Бюджета за 2018 г. – 216,2 хил. лв.  /при 99,9 хил.лв. към 30.06.2017г./

· Членски внос и участие на Общината в нетърговски организации и дейности – 133,0 хил. лв. /80,6 хил. лв. към 30.06.2017 г./.
· субсидии за вътрешноградски и междуселищни пътнически превози в размер на – 667,0 хил. лв. /244,1 хил. лв. към 30.06.2017 г./.
9. Функция „Разходи, некласифицирани в другите функции“

Разходите за заплащане на лихви по заеми от банки и други лица към 30.06.2018 г. са размер на 359,5 хил. лв. /434,9 хил. лв. към. 30.06.2017 г./.                                                                                                                                                                                                                                                                                                                                                                                                                                                                                                                                                                                                                                                                                                                                                                                    

10. Капиталови разходи 
Разчетените в началния бюджет средства за Капиталовата програма на община Бургас за 2018 г. са в размер на 62 501,7 хил. лв., с източници на финансиране както следва:
· Собствени бюджетни средства, в т.ч. преходен остатък - 11 468,9 хил. лв. 

· Целева субсидия за капиталови разходи от държавния бюджет- 1 550,3 хил.лв. 

· Средства по Оперативни програми - 38 482,5 хил.лв.

· Други източници за финансиране, в т.ч. кредити, ПУДООС и др. – 11 000,0 хил.лв.
Планът е завишен с допълнителни средства получени като трансфер от: ПУДООС за Канализация и напорен тръбопровод за отвеждане на отпадните води от кв. Черно море – кв. Рудник; от РИОСВ за изграждане на контейнери за подземно събиране на отпадъци и др.

Въз основа на извършените промени планираните средства за Капиталовата програма на община Бургас към 30.06.2018 г. са в размер на 64 869,1 хил. лв.
Отчетените разходи в периода 01.01.-30.06.2018 г. по капиталовата програма на община Бургас са в размер на  21 845,7 хил. лв., от които:

· За основен ремонт на ДМА – 605,7 хил. лв. 

· За придобиване на ДМА -  20 936,2 хил. лв.

· За придобиване на нематериални дълготрайни активи – 23,3 хил. лв

· За придобиване на земя – 127,5 хил.лв.

· Капиталови трансфери  - 153 хил. лв.

С инвестираните собствени средства през първото шестмесечие на 2018 г. са осъществени дейности по проекти за: реконструкция на общински път Банево – Изворище; изграждане на довеждаща инфраструктура в индустриална зона гр. Българово; продължение на ул. Янко Комитов към ул. Струга; Изграждане на лента за десен завой на кръгово кръстовище ул. „Транспортна", ул. „Стефан Стамболов", ул. "Проф. Якимов"; основен ремонт на Професионална гимназия по Компютърно програмиране и иновации; изграждане на нова сграда за филиал на ДГ „Калинка“ и пристройка на ОУ Г. Езерово; проектиране и изграждане на система за подземно събиране на отпадъци; реконструкция и изграждане на спортни площадки и зали; проектиране и изграждане на спортен комплекс в ж.к. Меден Рудник и др. С разчетените средства по капиталова програма са извършени и разходи за дейности по осигуряване на балансирана градска среда, закупуване на транспортни средства - 2 бр. тип „Паяк“; изграждане на отводнителен колектор за предотвратяване наводненията в кв. Лозово и кв. Д. Езерово, за проектиране и изграждане на лодкостоянка в кв. Крайморие.  Предоставени са капиталови трансфери на храм "Св. Иван Рилски" - гр. Бургас за "Неделно училище“ и на УМБАЛ- Бургас за закупуване на медицинска апаратура.
ОПЕРАТИВНИ ПРОГРАМИ И ПРОЕКТИ
Индикативният годишен разчет за сметките за средства от Европейския съюз за 2018 година е на стойност 40 661,6 хил. лв. Предвидените средства включват разходи за реализиране Инвестиционната програма и плана за развитие на община Бургас за периода 2014-2020 г. В процес на изпълнение са над 20 проекта, а предстоящо стартиращи са още около 10.
Отчетените разходи по проекти, финансирани със средства на: Кохезионния и Структурни фондове, Други средства от Европейския съюз и Международни програми и проекти за първото шестмесечие на 2018 г. на община Бургас са в размер на 17 693,2 хил. лв.  
По проекти на ОП „Региони в растеж“, ОП „Развитие на човешките ресурси“, ОП „Наука и образование за интелигентен растеж“, ОП „Добро управление“, финансирани със средства от Кохезионния и Структурните фондове към Национален фонд за първото шестмесечие на 2018 г. са извършените разходи в размер на 16 460,3 хил. лв. Осъществени са дейности по проекти „Осигуряване на балансирана градска среда“; „Обновяване на градската жизнена среда в северна промишлена зона и южна промишлена зона“; „Подобряване качеството на образованието, чрез модернизиране на образователната инфраструктура в гр. Бургас“; „Подобряване качеството на професионалното образование чрез модернизация на образователната инфраструктура в шест професионални гимназии в гр. Бургас“, „Образование и интеграция на учениците от етническите малцинства“, „Общностен център за ранно детско развитие и родителска подкрепа "Надежда", Подкрепа в семейна среда за независим живот чрез индивидуален подход“ и др.
С Други средства от Европейския съюз са финансирани проекти за 920,6 хил. лв., в т.ч. във функция „Образование“ на училищата и детските градини по секторни програми „Еразъм“, „Трансгранично сътрудничество“ и по проекти на Общината: проект „CRISTA“, проект „Sharing cities“, проект „Youmig“, проект „ CONNECTING“ и др.  

Разходите към 30.06.2018 г. по други международни програми и проекти са 312,3 хил. лв. и са за осъществяване на дейности по проекти „Създаване на център за рехабилитация и психологическа подкрепа за децата с детска церебрална парализа, аутизъм и соматични увреждания и техните семейства на територията на община Бургас" и „Интегриран проект за социално включване на ромите и др. уязвими групи в общините Бургас, Средец и Малко Търново".
Анализът на данните за изпълнението на бюджета към 30.06.2018 г. показва нараснала стопанска активност, увеличени собствени приходи от предоставени услуги, положително бюджетно салдо и добро ниво на финансовите показатели. Осигуряването на нарастващите разходни отговорности изисква ефективни решения, съобразени с възможните ресурси, за успешно приключване на бюджетната година при спазване рамката на националните фискални правила. Запазване челното място на Общината в сравнителен план спрямо другите общини в България е  задача, за постигането, на която се полагат ежедневни усилия.
Предвид гореизложеното и на основание чл. 21, ал. 1, т. 6 от Закона за местното самоуправление и местната администрация,  чл. 137 ал. 2 от Закона за публичните финанси,  чл. 46 ал. 2 от Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Бургас, предлагам Общинският съвет да вземе следните:
Р Е Ш Е Н И Я:
1. Приема информацията за отчета за касовото изпълнение на бюджета на община Бургас към 30.06.2018 г. по приходите и разходите - по функции, дейности и параграфи за 86 721 301 лева, съгласно Приложение №1.
2. Приема информацията за отчетите на община Бургас за касовото изпълнение на сметките за средства от Европейския съюз към 30.06.2018 г. по приходите и разходите - по функции, дейности и параграфи за 17 693 235 лева, съгласно Приложение №2, Приложение №3, Приложение №4 и Приложение №5.
3. Приема информацията за разчета и отчета на капиталовите разходи на община Бургас към 30.06.2018 г. по Приложение №7.
4. Приема информацията за състоянието на общинския дълг на община Бургас към 30.06.2018 г., съгласно Приложение №13.
5. Приема извършените разходи до размера на фактическите съгласно чл. 8, ал. 3 и ал. 4 от Закона за местните данъци и такси, в т.ч. за детски градини, детски ясли, Детска кухня, Домашен социален патронаж, други за сметка на останалите приходоизточници.
ДИМИТЪР НИКОЛОВ
Кмет на община Бургас
ПРИЛОЖЕНИЯ:
1. Отчет за касовото изпълнение на бюджета към 30.06.2018 г.

2. Отчет за касовото изпълнение на сметките за средства от Европейския съюз, администрирани от Националния фонд (НФ)   – код 98 (KSF) към 30.06.2018 г.

3. Отчет за касовото изпълнение на сметките за средства от Европейския съюз, администрирани от Разплащателната агенция към ДФ „Земеделие“ – код 42 (RA) към 30.06.2018 г.

4. Отчет за сметките за други средства от Европейския съюз – код 96 (DES) към 30.06.2018 г.

5. Отчет за средствата и операциите по други международни програми – код 97 (DMP) към 30.06.2018 г.

6. Отчет за операциите и наличностите по сметките за чужди средства - код 33 към 30.06.2018 г.

7. Разчет за капиталовите разходи  към 30.06.2018 г.
8. Отчет за изпълнение на бюджета по приходите и разходите  на община Бургас към 30.06.2018 г. (съкратен вариант)
9. Справка – анализ за приходите и разходите на община Бургас за периода    01.01.2016 - 30.06.2018 г.

10.  Справка за разходите със средства по оперативни програми на община Бургас към 30.06.2018 г. (съкратен вариант)      
11.  Отчет за сметките за средствата от Европейския съюз за периода 01.01.2018 - 30.06.2018 г. (съкратен вариант)
12.  Справка за приходи от дарения за периода 01.01.2018 - 30.06.2018 г. (съкратен вариант)
13.  Справка за състоянието на общинския дълг на община Бургас към 30.06.2018 г.

Отчет              

към 

30.06.2018 г.

Отчет              

към 

30.06.2017 г.

ИМУЩЕСТВЕНИ И ДРУГИ МЕСТНИ  ДАНЪЦИ

23 473 123 23 507 446

 - данък въру недвижими имоти 9 801 438 9 959 518

 - данък въру наследствата 0

 - данък въру превозните средства 7 048 204 7 351 568

 - данък при придобиване на имущество  по дарение и възмезден 

начин 6 502 719 6 095 325

- туристически данък 120 762 101 035

ОКОНЧАТЕЛЕН ГОДИШЕН (ПАТЕНТЕН) ДАНЪК

361 869 421 374

 -  в т.ч.:  данък върху таксиметров превоз на пътници

194 680 220 110

ДРУГИ ДАНЪЦИ -133 298

ВСИЧКО ДАНЪЧНИ ПРИХОДИ: 23 834 859 23 929 118

